Elment, elment piros édes alma
Elment, elment piros édes alma,
Utána ment a borizű alma,
Kérdi őtet szentiványi alma,
Hova, hova, piros édes alma?

Eluntam már a kérőket várni,
Magam fogok szerencsét próbálni;
Legelőbb is deákot próbálok,
De azután katonához állok.

Párta, párta, búra termett párta!
Hogy a tatár régen le nem vágta!
Mert ha fogom, annyira hagyítom,
A tengerbe kővel leborítom.
Népköltészet